
Forløb: Velfærdsstaten

Den flerfaglige overordnede problemstilling/problemformulering: 
Hvilke udfordringer har den danske velfærdsstat haft fra velfærdsstatens guldalder (1956-1973) til nu? 
Problemstillinger:
1) Hvilke centrale politiske holdninger var der til den universelle velfærdsstat i dens guldalder?
2) Hvilke tegn er der på, at velfærdsstaten er på vej til at blive en konkurrencestat, og hvordan reagerer kristne organisationer på dette?
3) Hvilke centrale udfordringer for velfærdsstaten er der netop nu i Danmark?
Besvarelse af problemstillinger:
Ad.1
I 1933 da Kanslergadeforliget, herunder Steinckes socialreform, blev underskrevet, gav det byggesten til den danske velfærdsstat. Skønsprincippet blev afløst retsprincippet.[footnoteRef:1] Der er siden hen blevet bygget flere reformer på, som har givet os den velfærdsstat vi kender i dag.[footnoteRef:2] Dengang så de fleste i samfundet meget positivt på velfærdsstaten. Socialdemokratiets anden storhedstid finder også sted i denne tid (1953-1968), hvor folkepensionsreformen bliver indført og sikrer levevilkårene for de ældre borgere. Da socialdemokraterne i 1961 kommer med deres socialistiske principprogram ”Vejen frem”, gentages ordet tryghed op til flere gange. Udover dette vil partiet gerne skabe incitament for at arbejde, ved at beskatte efter evne. I deres principprogram ses hvor meget de ligger vægt på fællesskab. [footnoteRef:3] [1:  Lov om Alderdomsunderstøttelse 1891. (kilde fra undervisningen)]  [2:  Andersen, Lars m.fl: Fra verdenskrig til velfærd. Gyldendal (historisk fremstilling fra undervisningen)]  [3:  Bilag 4 i eksamensopgaven.] 

I Guldalderen for velfærdsstaten i Danmark var alle dog ikke lige tilfredse. De få der var imod den havde det ikke nemt, da de fleste bakkede op om velfærdsstaten. Politikere som var imod velfærdsstaten, tabte stemmer pga. denne modstand. Den konservative Poul Møller var en af de politikere der var stærkt kritisk over for velfærdsstaten. Han mente, at velfærdsstaten tog selvstændigheden fra borgerne. Hans konservative ideologi tilsagde, at velfærdsstaten gør mennesket afhængigt af staten, hvorved dets selvstændighed svækkes.[footnoteRef:4] Et eksempel på hvor svært det har været at føre valgkamp imod velfærdsstaten, var VK-blokken for ca. 60 år siden. De førte i 1960 valgkamp imod denne velfærdsstat, som så resulterede i at Socialdemokratiet vandt en stor valgsejr.[footnoteRef:5] [4:  Bilag 6 i eksamensopgaven.]  [5:  Ebbesen, Klaus: "En vision for velfærdsstaten", lokaliseret d. 3. december 2018 på: https://www.kristeligt-dagblad.dk/kronik/ en-vision-velfærdsstaten (materiale fra undervisningen)] 

Vi kan altså konkludere, at velfærdsstaten fra sin fødsel til i dag har været omdiskuteret, hvilket bl.a. afspejler forskellige ideologiske grundholdninger. Samtidig har selve ideen om velfærdsstaten vundet generel accept, skønt dens nærmere udformning stadig er til debat.
Ad. 2.
I den danske universale velfærdsstats guldalder havde den til formål at skabe tryghed som nævnt ovenfor. Men det kan ses at denne velfærdsstat, er ved at udvikle sig til en konkurrencestat. Det altoverskyggende formål er ikke længere at skabe materiel tryghed, men at få befolkningen på arbejdsmarkedet. Det ses eksempelvis i ”Kontanthjælpsloft fordi det skal betale sig at arbejde”.[footnoteRef:6] Kontanthjælpsloftet vil give lavere ydelser til befolkningen, der er på kontanthjælp. Sigtet er at skabe øget incitament for at arbejde hos befolkningen på kontanthjælp. Hvis kontanthjælpsloftet får flere på arbejdsmarkedet, vil det afhjælpe en af velfærdsstatens udfordringer, nemlig konkurrenceevnen. Det vil dog også have mulighed for at forværre en af de andre udfordringer velfærdsstaten står over for, nemlig ulighed. [6:  Bilag 6 i eksamensopgaven.] 


Da vil kontanthjælpsmodtagere modtage en lavere velfærdsydelse, og vil muligvis have svært ved at leve et liv med de ønskede goder. Dette får kristne organisationer til at træde ind med kristen diakoni. En kristen organisation, der laver diakoni, er Rindum Kirke, som uddeler julehjælp i julen 2017. Dette er en typisk måde, at en kristen organisation kan lave diakoni. Den kristne diakonis grundlag kommer fra den kristne etik, som handler om næstekærlighed.[footnoteRef:7] Det ses især i Bjergprædiken og Den barmhjertige samaritaner fra det nye testamente, der beretter om hvordan, man skal behandle sine medmennesker med respekt og kærlighed, både ens næste og ens fjender.[footnoteRef:8]+[footnoteRef:9] Nogle kristne mener, at næstekærlighed er en social pligt, mens andre mener, at det er individuel forpligtelse. Nogle mener, at velfærdsstaten er et sekulariseret projekt, hvor en af faktorerne er kristen etik. Men er velfærdsstaten ved at miste denne faktorer? Det er der nogen der mener.[footnoteRef:10] [7:  Bilag 1 i eksamensopgaven.]  [8:  Bilag 2 i eksamensopgaven.]  [9:  Bibelen, Den Barmhjertige samaritaner, Det nye testamente (religiøs grundtekst fra undervisningen)]  [10: 	Øhrstrøm, Daniel: ’’Velfærdsstaten er ved at miste sin kristne etik", lokaliseret d. 3. december 2018  på: https://www.etik.dk/politik-og-moral/velfærdsstaten-er-ved-miste-sin-kristne-etik (selvfundet bilag A)] 

Vi kan konkludere, at velfærdsstaten er ved at udvikle sig til en konkurrencestat, hvilket både kan afhjælpe og skærpe nogle af udfordringerne for den universelle velfærdsmodel. Dette kan få civilsamfundet til at træde ind, f.eks. i form af kristne organisationers diakoni.
Ad. 3
I 1956 blev den danske folkepension vedtaget af folketinget. Det var nu blevet en universel rettighed at få offentlige ydelser, når man havde forladt arbejdsmarkedet. Denne rettighed indebar kun to krav: man skulle være dansk statsborger og man skulle være over 67 år. Der er nu flere forhold som udfordrer folkepensionen. Først og fremmest kan man se, at den danske demografi vil skabe udfordringer. Det forventes, at der vil ske en stigning i antallet af ældre over 65 år. Dette vil skabe store økonomiske problemer, da ældre typisk er den gruppe som benytter sig af flest serviceydelser. Derfor vil der skulle skabes flere ressourcer til at betale for de ældre. De ældre er en udgift for staten, mens de erhvervsaktive er en indtægt for staten. Der forventes også at ske en reduktion på andelen af gruppen som er erhvervsaktive.[footnoteRef:11] Dette vil være et tab for samfundet, da der er færre på arbejdsmarkedet til at skabe vækst og velstand. Derfor vil der også være færre mennesker til at betale skat af deres løn, og det vil forværre den demografiske situation endnu mere. I og med at vi bliver flere og flere ældre, så skal staten udbetale mere i folkepension end førhen.[footnoteRef:12] [11:  Bilag 5 i eksamensopgaven.]  [12: 	Ritzau: ”Staten mangler snart penge til folkepensionen: Her er hængekøjen økonomerne frygter", lokaliseret d. 3. december 2018 på: http://www.denoffentlige.dk/staten-mangler-snart- penge-til-folkepensionen-her-er-haengekoejen-oekonomerne-frygter (selvfundet bilag B)] 

Vi kan konkludere, at velfærdsstaten fortsat er en politisk kampplads, og at der især er økonomiske udfordringer, som staten forsøger at håndtere med opstramningstiltag.
Samlet konklusion
Vi kan ud fra vores synopsis konkludere, at den danske velfærdsstat har haft flere udfordringer gennem tiden. Oprettelsen af den danske universelle velfærdsstat har skabt uenigheder mellem partier med forskellige ideologiske ståsteder. Det kan nu ses, at den universelle velfærdsstat har bevæget sig længere imod at blive en konkurrencestat. Det handler ikke længere om social sikring, men mere om at få folk på arbejdsmarkedet, og derved øge landets konkurrenceevne. Grundet disse begrænsninger på offentlige ydelser, er kontanthjælpsmodtagere blevet fattigere. Derfor har flere kristne organisationer trådt ind og lavet diakoni, eksempelvis i form af julehjælp. Dette gør de ud fra den kristne etik, som siger at man skal sin næste og sin fjende. Folkepensionen som er en stor del af velfærdsstatens offentlige ydelser har skabt økonomiske konsekvenser for staten grundet demografien, som siger at antallet af ældre vil stige. Dette vil skabe flere offentlige ydelser der går til de ældre, som medfører at man som erhvervsaktiv skal betale mere i skat. Dette fører til at flere og flere vil lave skatteunddragelse, for at undgå den høje beskatning.

Af Daniel Øhrstrøm
Den svage bør behandles som Jesus, mener dr.phil. Jørn Henrik Petersen, der i morgen fejrer sit 40-års-jubilæum som professor med ny debatbog
Jesus holdt engang en tale, der ville få enhver 1. maj-tale til at blegne i sin solidaritet med de svageste. I sin berømte får og bukke-prædiken fra Matthæusevangeliet skelner Jesus således mellem de barmhjertige og ubarmhjertige. Og han sætter trumf på ved at tilføje: Alt, hvad I ikke har gjort mod en af disse mindste, det har I heller ikke gjort imod mig.
Svigter man de svage, svigter man altså også Gud, for det er Jesu pointe, at man elsker Gud ved at elske sin næste:
Jeg var sulten, og I gav mig noget at spise, jeg var tørstig, og I gav mig noget at drikke, jeg var fremmed, og I tog imod mig, jeg var nøgen, og I gav mig tøj, jeg var syg, og I tog jer af mig, jeg var i fængsel, og I besøgte mig, siger Jesus til de retfærdige.
Men spørgsmålet er, hvem de er? For hvem er altid retfærdig? Hvem er ikke gået forbi en tigger? Hvem har taget imod alle fremmede med åbne arme? Og hvem har altid husket at besøge de ensomme i alle deres forskellige menneskelige fængsler?
De spørgsmål hjemsøgte også velfærdsstatens arkitekter. Og i etisk forstand kan man derfor sige, at velfærdsstaten blev oprettet i erkendelse af, at alle har prøvet at svigte en svag, mener velfærdsforskeren, dr.phil. Jørn Henrik Petersen:
Velfærdsstaten er godt nok et sekulariseret projekt, men den er indirekte inspireret af teologen K.E. Løgstrups tanker om, at man altid holder en del af sin næstes skæbne i sin hånd. Og fordi så mange af os dagligt går forbi de nødlidende uden at hjælpe, ligesom farisæerne gør det i lignelsen om den barmhjertige samaritaner, tænkte man, at man hellere måtte institutionalisere næstekærligheden lidt, siger Jørn Henrik Petersen, da Kristeligt Dagblad besøger ham i hans hjem i Odense.
(…)

VELFÆRD
Staten står over for et stort minus på kontoen i de kommende år. Se her, hvorfor det er tilfældet:
De økonomiske horisonter rækker ofte ikke længere end til 2020 i dansk politik.
Men på det seneste har politikerne fået den såkaldte hængekøjeproblematik i kikkerten. Den handler om det offentliges underskud efter 2020.
Læs her hvad hængekøjen dækker over:
· Fra 2020 vil et stort antal mennesker gå på pension. Samtidig vil væsentligt færre træde ind på arbejdsmarkedet, fordi der i 80'erne blev født færre børn end tidligere.
· Fra 2020 vil færre mennesker derfor betale skat, samtidig med at staten skal udbetale et stigende antal folkepensioner.
· Efter 2040 ser det billede ud til at vende, så antallet af arbejdere igen er stort nok til at finansiere folkepensionen. Det er dette udsving i demografien, der karakteriseres som en hængekøje.
· Ud over dette er den forventede levetid steget mere, end der regnes med i den gældende pensionsaftale fra 2011. Derfor skal staten udbetale endnu mere i folkepension end beregnet.
· På trods af hængekøjen er der ikke udsigt til, at den offentlige gæld når faretruende højder i de kommende årtier, mener Det Økonomiske Råd.
· Men det forventede underskud vil overstige EU's underskudsregler om en grænse for det strukturelle underskud på 0,5 procent af BNP.
· Ifølge Det Økonomiske Råd forsvinder hængekøjeproblematikken, hvis man medregner, at Danmark har en stor formue i form af udskudt skat af pensionsformuen.
· Det forhold tager EU's underskudsregler dog ikke højde for.
· Selvom hængekøjen ikke nødvendigvis bliver et problem for dansk økonomi på lang sigt, betyder EU's regler derfor, at det er er problem i de kommende år.

